**דומיניק (דום) ראב** (באנגלית: **Dominic (Dom) Raab**; נולד ב-25 בפברואר 1974) הוא פוליטיקאי בריטי ממוצא יהודי, חבר המפלגה השמרנית כיהן כלורד צ'נסלור, שר המשפטים וסגן ראש הממשלה בקבינט ממשלת בריטניה בראשות רישי סונאק וכן בקבינט של בוריס ג'ונסון. ראב מכהן כנציג מחוז אשר ו-וולטון בבית הנבחרים.

קורות חיים
----------

ראב נולד בבקינגהאמשייר, בן לאב יהודי-צ'כי שהגיע לבריטניה במסגרת הקינדר-טרנספורט ב-1938, ולאם אנגליקנית אנגלייה. הוא התחנך כאנגליקני. אביו נפטר כשראב היה בן 12.

הוא סיים תואר ראשון במשפטים באוניברסיטת אוקספורד ותואר שני במשפט בינלאומי באוניברסיטת קיימברידג'. בתקופת לימודיו שימש קפטן נבחרת האוניברסיטה בקראטה ובאיגרוף. לאחר לימודיו עבד במשרד עורכי דין "Linklaters" שבלונדון ועסק בתחום מימון פרויקטים, ליטיגציה והגבלים עסקיים. ב-1998 שהה במהלך הקיץ באוניברסיטת ביר זית בסמוך לרמאללה, הוא למד על הסכסוך הישראלי-ערבי ושימש יועץ לרשות הפלסטינית בנושאי פרויקטים של הבנק העולמי בגדה המערבית. כמו כן שימש יועץ בעמותת זכויות האדם "Liberty".

בשנת 2000 החל לעבוד כיועץ במשרד החוץ וחבר העמים. הוא שימש יועץ בבריסל לנושאי האיחוד האירופי וארגון הסחר העולמי. ב-2003 מונה ליועץ בשגרירות בריטניה בהאג ועמד בראש צוות חדש שעסק בהבאה לדין של מעורבים בפשעי מלחמה בהם סלובודן מילושביץ', צ'ארלס טיילור ורדובאן קאראג'יץ'. בשובו לבריטניה עסק בייעוץ בתחומי הסכסוך הערבי-ישראלי, חוקי האיחוד האירופי וגיברלטר עד שעזב את שירות החוץ ב-2006.

בשנים 2006–2008 שימש ראש מטהו של דייוויד דייוויס (אנ') בעת שזה שימש כ"שר הפנים" בממשלת הצללים של דייוויד קמרון. לאחר התפטרותו של דייוויס מונה לראש מטהו של דומיניק גריב ששימש כ"שר המשפטים" בממשלת הצללים.

במאי 2010 נבחר כנציג המפלגה השמרנית למושב מחוז אשר וולטון בבית הנבחרים הבריטי. הוא נבחר שוב ב-2015 וב-2017 (ברוב של 58.6%). בפרלמנט כיהן בוועדת זכויות האדם, בוועדת החינוך ובוועדה ליציאת בריטניה מהאיחוד האירופאי. ביוני 2017 מונה לשר זוטר במשרד המשפטים. בינואר 2018 מונה לשר זוטר במשרד השיכון.

ביולי 2018 מונה למזכיר המדינה ליציאה מן האיחוד האירופי בקבינט של תרזה מיי. בנובמבר 2018 התפטר מתפקידו. ביולי 2019 מונה למזכיר המדינה לענייני חוץ וחבר העמים ומזכיר המדינה הראשון בקבינט ממשלת בריטניה בראשות בוריס ג'ונסון.

עקב אשפוזו של בוריס ג'ונסון בשל נגיף הקורונה, ראב מונה לממלא מקומו באפריל 2020.

הוא הועבר מתפקידו לאחר שנפש במהלך השתלטות הטליבאן על אפגניסטן, ומונה לשר המשפטים וסגן ראש הממשלה. סיים את תפקידו בספטמבר 2022 לאחר בחירתה של ליז טראס לראש הממשלה.

באוקטובר 2022 מונה על ידי רישי סונאק לסגן ראש הממשלה ושר המשפטים בקבינט שלו.

ב-21 באפריל 2023 התפטר ראב מתפקידיו בממשלה.

ספריו
-----

ב-2009 פרסם את ספרו הראשון "The Assault on Liberty—What Went Wrong with Rights" ובו ביקר את הממשלת בהנהגת מפלגת הלייבור בנושאי זכויות אדם. ב-2010 פרסם את ספרו "Fight Terror, Defend
Freedom," בנושא מלחמה בטרור. ב-2011 פרסם את הספר "Strasbourg in the Dock" בנושא זכויות אדם. יחד עם עמיתיו למפלגה השמרנית אליזבת טראס, פריטי פאטל, כריס סקימור וקוואסי קווארטנג פרסם ב-2012 את הספר "Britannia Unchained: Global Lessons for Growth and Prosperity" הכולל ביקורת על מצבה הכלכלי המדרדר של בריטניה.

חיים אישיים
-----------

ראב נשוי לאריקה, ברזילאית-קתולית, והם הורים לשני בנים.

קישורים חיצוניים
----------------

ויקישיתוף מדיה וקבצים בנושא **דומיניק ראב** בוויקישיתוף
* 

* אתר האינטרנט הרשמי של דומיניק ראב (באנגלית)
* דומיניק ראב, ברשת החברתית פייסבוק

* דומיניק ראב, ברשת החברתית אקס (טוויטר)

* דומיניק ראב, סרטונים בערוץ היוטיוב
* אתר הבחירות של דומיניק ראב
* דומיניק ראב באתר הפרלמנט הבריטי
* אלי אשכנזי‏, האב שהוברח והשורשים היהודיים: סיפורו של מ"מ ראש ממשלת בריטניה, באתר וואלה!‏, 9 באפריל 2020

הערות שוליים
------------

1. 1 2  Positive Discrimination(הקישור אינו פעיל, 27.6.2021), אתרו של דומיניק ראב
2. 1 2  Dominic Raab: Karate kid in the Brexit hotseat, פראנס 24, 9 ביולי 2018
3. ↑  N12 - בשל הביקורת: שר החוץ הבריטי ראאב הוזז מתפקידו, באתר N12, ‏2021-09-16

| שרי החוץ של בריטניה |
| --- |
| 

|  |  |
| --- | --- |
| פוקס • גרנת'ם • פוקס • טמפל • לידז • גרנוויל • הוקסברי • הרובי • מלגרייב • פוקס • גריי • קנינג • בת'רסט • ולזלי • קאסלריי • קנינג • דאדלי • אברדין • פלמרסטון • ולינגטון • פלמרסטון • אברדין • פלמרסטון • גרנוויל • מלמסברי • ראסל • קלרנדון • מלמסברי • ראסל • קלרנדון • דרבי • קלרנדון • גרנוויל • דרבי • סולזברי • גרנוויל • סולזברי • רוזברי • אידזלי • סולזברי • רוזברי • קימברלי • סולזברי • לנדזדאון • גריי • בלפור • קרזון • מקדונלד • צ'מברלין • הנדרסון • רדינג • סיימון • הור • אידן • הליפקס • אידן • בווין • מוריסון • אידן • מקמילן • לויד • יום • באטלר • ווקר • סטיוארט • בראון • סטיוארט • יום • קלהאן • קרוסלנד • אוון • קרינגטון • פים • האו • מייג'ור • הארד • ריפקינד • קוק • סטרו • בקט • מיליבנד • הייג • האמונד • ג'ונסון • האנט • ראב • טראס • קלברלי • קמרון |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007320570005171
* GND: 1168473314
* ISNI: 0000 0000 6118 8116
* LCCN: no2009081349
* SUDOC: 144511827
* UKPARL: zjs8wUR3
* VIAF: 88549223
* WorldCat: lccn-no2009081349

 |